VM i fotball 2014 – Gruppe B

Gruppe B i VM i fotball 2014 bestod av regjerende verdensmester Spania, Nederland, Chile og Australia. Denne gruppen ble av mange medier betraktet som «dødens gruppe» sammen med gruppe D og G. Kampene i gruppe B ble spilt mellom 13. og 23. juni 2014. 

Nederland og Chile gikk videre til sluttspillet som henholdsvis gruppevinner og -toer med ni og seks poeng, mens Australia og regjerende mester Spania ble slått ut etter å ha tapt sine første to kamper. Vinneren av gruppe B (Nederland) møtte toeren i gruppe A (Mexico) i åttendedelsfinalen som ble spilt 29. juni, mens toeren i gruppe B (Chile) møtte vinneren av gruppe A (Brasil) i åttendedelsfinalen som ble spilt 28. juni.

Lag 

Noter

Tidligere møter i VM-sammenheng  
Nedenfor er en oversikt over tidligere møter i VM-sluttspill mellom lagene i gruppen:
Spania − Nederland
 2010, finale: Spania 1–0 (e.e.o.) Nederland
Chile − Australia
 1974, gruppespill: Chile 0–0 Australia
Spania − Chile
 1950, gruppespill: Spania 2–0 Chile
 2010, gruppespill: Spania 2–1 Chile

Tabell

Kamper

Spania − Nederland 
Disse to lagene hadde møtt hverandre ti ganger før, inkludert finalekampen i VM i 2010 som Spania vant 1−0 etter ekstraomganger. Dette var første gang i VM-historien at finalistene fra forrige verdensmesterskap møttes i første kamp i det påfølgende sluttspillet.

Chile − Australia 
Disse to lagene hadde før dette oppgjøret spilt fire kamper mot hverandre, deriblant en gruppespillkamp i VM i 1974 som endte uavgjort 0−0.

Australia − Nederland 
Disse to lagene hadde spilt tre kamper mot hverandre tidligere, alle vennskapskamper, og senest i 2009.

Spania − Chile 
Spania og Chile hadde møtt hverandre ti ganger tidligere, deriblant to ganger i gruppespillet i VM, med Spania som vinner begge gangene (1950: 2–0; 2010: 2–1).

Australia − Spania 
Disse to lagene hadde aldri møtt hverandre i offisiell sammenheng tidligere. Den australske angriperen Tim Cahill var suspendert til kampen etter å ha blitt tildelt gult kort i de to foregående gruppekampene.

Nederland − Chile 
Nederland og Chile hadde møtt hverandre én gang før, i bronsefinalen i sommer-OL i 1928. Kampen endte 2-2, men Nederland vant på loddtrekning. Den nederlandske angriperen Robin van Persie var suspendert til denne kampen etter å ha blitt tildelt gule kort i de to foregående gruppekampene.

Referanser

Eksterne lenker 
 VM i fotball 2014 − Gruppe B  − FIFA.com 

Gruppe B